sagorsarker/bangla-wikipedia huggingface dataset:
পাকিস্তানে বসবাসরত ভারতীয়

পাকিস্তানে বসবাসরত ভারতীয়দের মধ্যে রয়েছেন বাস করতে, কাজ করতে বা শিক্ষার জন্য পাকিস্তানে আসা ভারতীয় অভিবাসী (স্বাধীনতা-উত্তর সময়ে), ভারতীয় দম্পতী যিনি একজন পাকিস্তানির সাথে বিবাহবন্ধনে আবদ্ধ , এবং ভারতীয় অভিবাসী যিনি দ্বৈত পাকিস্তানি নাগরিক হয়েছেন ও পাকিস্তানে বসবাসরত ভারতীয় বংশোদ্ভূত নয় এমন লোক।
ভারত এবং পাকিস্তান পার্শ্ববর্তী দেশ হওয়ায়, উভয় দেশে অভিবাসনের ইতিহাস রয়েছে। ১৯৭৯ থেকে ১৯৮১ সালের মধ্যবর্তী সময়ে, ১৮,৩০২ জন ভারতীয় অবৈধভাবে পাকিস্তানে বাস করে আসছিল বলা হয়। ১৯৯৫-এ পাকিস্তান সরকারের একটি হিসাব মতে, সহস্রাধিক ভারতীয় অভিবাসী করাচীতে বসবাস করছিল, যাদের অনেকেই গৃহহীন ছিল।
২০০৫ সালে, ভারতীয় সরকার স্বীকার করে যে পাকিস্তানের কারাগারসমূহে ১৩৪৮ জন ভারতীয় বন্ধী ছিল যাদের রয়েছে বেসামরিক লোক, জেলে, চিহ্নিত অপরাধী এবং যুদ্ধ বন্ধী। ভারত অভিযোগ আনে যে ভারতীয় মাফিয়া নেতা দাউদ ইব্রাহিম করাচীতে বাস করে, যদিও পাকিস্তান এই দাবীকে অস্বীকার করে আসছে। ২০০৮-এ, পাকিস্তানে কয়েকজন ভারতীয় নাগরিককে গ্রেফতার এবং লাহোরে একটি বিস্ফোরণে সম্পৃক্ততায় "জঙ্গি অভিযোগ" আনার পর ভারতীয় পররাষ্ট্র মন্ত্রণালয় সেদেশের নাগরিকদের পাকিস্তানে ভ্রমণ করা থেকে বিরত থাকার উপদেশ দেয়। ২০১১ সালে, ডেভিড হেডলী অভিযোগ আনেন যে করাচীতে বসবাসরত কয়েকজন ভারতীয় মিলে ভারতে আক্রমণ করার চেষ্টা চালাচ্ছে। ২০১৩ মোতাবেক, পাকিস্তানের কারাগারসমূহে ১১৮৪ জন ভারতীয়কে দণ্ডাদেশ দেয়া হয়েছে।
সাধারণত ইসলামাবাদের আন্তর্জাতিক বিদ্যালয়সমূহের মতো বিদ্যালয়গুলোতে ভারতীয় কূটনৈতিকদের সন্তানেরা লেখাপড়া করে থাকে।
পাকিস্তানের অভ্যন্তরীণ মন্ত্রণালয়ের হিসাব মতে, ২০১৫ সাল মোতাবেক ১৬,৫০১ জন ভারতীয় নাগরিক বৈধভাবে পাকিস্তানে বাস করছে।
রেবেকা মমিন

রেবেকা মমিন (১৫ মে ১৯৪৭ – ১১ জুলাই ২০২৩) ছিলেন বাংলাদেশি একজন রাজনীতিবিদ। তিনি নেত্রকোণা-৪ আসনের সংসদ সদস্য ছিলেন।
রেবেকা মমিন ১৫ মে ১৯৪৭ সালের তৎকালীন ব্রিটিশ ভারিতের ময়মনসিংহের নেত্রকোণায় মোহনগঞ্জ উপজেলায় জন্মগ্রহণ করেন। তার পিতার নাম আশরাফ আলী খান এবং মাতার নাম কামরুন নাহার খানম। তার স্বামী আবদুল মোমিন ছিলেন সাবেক মন্ত্রী ও সংসদ সদস্য, এই দম্পতীর এক মেয়ে। তিনি রাজশাহী বিশ্ববিদ্যালয় থেকে বিএ সম্মানসহ এমএ ডিগ্রি অর্জন করেন।
রেবেকা মমিন রাজশাহী বিশ্ববিদ্যালয়ে অধ্যয়নকালীন ছাত্রলীগের রাজনীতিতে সম্পৃক্ত হন। তিনি ১৯৬৯ এর গণআন্দোলনে নেতৃত্ব দেন এবং ১৯৭১ সালের মুক্তিযুদ্ধে অংশগ্রহণ করেন। তিনি নেত্রকোণা জেলা আওয়ামী লীগের সাবেক সদস্য।
তিনি ২৯ ডিসেম্বর ২০০৮ সালে অনুষ্ঠিত নবম, ৫ জানুয়ারি ২০১৪ সালে অনুষ্ঠিত দশম ও ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নেত্রকোণা-৪ আসন থেকে সংসদ সদস্য নির্বাচিত হন।
নবম জাতীয় সংসদে মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য, দশম জাতীয় সংসদে মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সভাপতি ও সরকারি হিসাব সম্পর্কিত স্থায়ী কমিটির সদস্য এবং একাদশ জাতীয় সংসদে স্থানীয় সরকার মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন তিনি।
রেবেকা মমিন ১১ জুলাই ২০২৩ মঙ্গলবার ভোর সাড়ে ৪টায় ঢাকার স্কয়ার হাসপাতালে বার্ধক্যজনিত রোগে চিকিৎসাধীন অবস্থায় মৃত্যুবরণ করেন। তাকে কাজিয়াটি গ্রামের পারিবারিক কবরস্থানে সমাহিত করা হয়।
ভারতে বসবাসরত পাকিস্তানি

ভারতে বসবাসরত পাকিস্তানি বলতে মূলত ভারতীয় নাগরিকত্ব প্রত্যাশী পাকিস্তানি হিন্দু এবং শিখদের বোঝায়। এছাড়াও, সরকারীভাবে ৭৬১ জন পাকিস্তানি নাগরিক ভারতের কারাগারসমূহে বন্দী রয়েছে। যাদের অধিকাংশেরই দণ্ডাদেশ হয়ে গেছে।
এমিলি লাউ

"'এমিলি লউ ওয়াই-হিং", জেপি (চীনা ভাষায়: 劉慧卿; জন্ম: ২১ জানুয়ারি, ১৯৫২) হংকংয়ের একজন রাজনীতিবিদ। তিনি সংবাদপত্রের স্বাধীনতা ও মানবাধিকার বিষয়ে সোচ্চার। একজন সাবেক সাংবাদিক হিসেবে ১৯৯১ সালে লউ নির্বাচনে সরাসরি হংকংয়ের লেজিসলেটিভ কাউন্সিল নির্বাচিত হন। তিনি ১৯৯০ এবং ২০০০-এর দশকে তিনি ২০১৬ সালে পদত্যাগ না হওয়া পর্যন্ত নতুন অঞ্চল পূর্বের জন্য লেজিসলেটিভ কাউন্সিলর হিসেবে দায়িত্ব পালন করেন। তিনি ডেমোক্রেটিক পার্টির চেয়ারপার্সন ছিলেন, গণতান্ত্রিক পার্টি প্রধান।
আজারবাইজানে অবস্থিত কূটনৈতিক মিশনের তালিকা

এটি আজারবাইজানে অবস্থিত কূটনৈতিক মিশনসমূহের একটি তালিকা। বর্তমানে, রাজধানী শহর বাকুতে ৬৪টি দূতাবাস রয়েছে।
বাকু
বাকু
নিম্নের অনাবাসিক দূতাবাসসমূহ আজারবাইজান কর্তৃক স্বীকৃত:
নেপালে অবস্থিত কূটনৈতিক মিশনের তালিকা

এটি নেপালে অবস্থিত কূটনৈতিক মিশনসমূহের একটি তালিকা। বর্তমানে, রাজধানী শহর কাঠমান্ডুতে ২৬টি দূতাবাস রয়েছে। অন্যান্য অনেক দেশের অনাবাসিক দূতাবাস নতুন দিল্লী বা অন্যত্র রয়েছে।
কাঠমান্ডু
নতুন দিল্লীতে আবাসিক
ভুটানে অবস্থিত কূটনৈতিক মিশনের তালিকা

এটি ভুটানে অবস্থিত কূটনৈতিক মিশনসমূহের একটি তালিকা। বর্তমানে, রাজধানী শহর থিম্ফুতে মাত্র ৩টি দূতাবাস রয়েছে এবং এরফলে এটি পৃথিবীর সবথেকে কম দূতাবাস ধারণকারী রাজধানীতে পরিণত হয়েছে (ভ্যাটিকান সিটি এবং লিশটেনস্টাইনে শুধুমাত্র কোন বৈদেশিক দূতাবাস নেই)।
ভারতের নতুন দিল্লীতে অবস্থান:
বাংলাদেশের ঢাকায় অবস্থান:
চীনের বেইজিংয়ে অবস্থান:
ভারতের নতুন দিল্লীতে আবাসিক
ভুটানের কূটনৈতিক মিশনের তালিকা

এটি ভুটানের কূটনৈতিক মিশনসমূহের একটি তালিকা। স্থলাবদ্ধ এবং বিচ্ছিন্ন হিমালয়ান রাজ্য ভুটানের স্বল্পসংখ্যক কূটনৈতিক মিশন বিদেশে রয়েছে।
বাঁশদহ ইউনিয়ন

বাঁশদহ ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
বাঁশদহা ইউনিয়নের আয়তন ৫৪২৫ একর (২১.৯৬ বর্গ কিলোমিটার)
২০০১ সালের পরিসংখ্যান অনুযায়ী বাঁশদহা ইউনিয়নের লোকসংখ্যা ১৯,১৪৪ জন। এর মধ্যে পুরুষ ৯,৭৯৭ জন এবং মহিলা ৯,৩৪৭ জন।
বাঁশদহা ইউনিয়নের উত্তরে আইচ পাড়া, দক্ষিণে ভবানী পুর, পূর্ব দিকে পাঁচ রখী, পশ্চিম দিকে হাওয়াল খালী। সাতক্ষীরা হতে ইউনিয়ন পরিষদে আসতে হলে মাধব কাটি হতে সোজা পশ্চিম দিকে মাত্র ৬ কিঃ মিঃ।
বাঁশদহা ইউনিয়ন সাতক্ষীরা সদর উপজেলার আওতাধীন ১নং ইউনিয়ন পরিষদ। ইউনিয়নে দুইটি হাট রয়েছেঃ বাঁশদহা হাট এবং রেউই হাট।
বাঁশদহা ইউনিয়নের সাক্ষরতার হার ৩৯.৯০%। এ ইউনিয়নে ১টি কলেজ, ১টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে।
বাঁশদহা ইউনিয়নে ৪৪ টি মসজিদ, ০৬টি মন্দির, ১৫টি ঈদগাহ রয়েছে।
বাঁশদহ ইউনিয়নের তথ্য বাতায়ন
গুচ্ছ-বিন্যাসতত্ত্ব

গুচ্ছ-বিন্যাসতত্ত্ব () গণিতশাস্ত্রের একটি শাখা যেখানে গাণিতিক উপাদানসমূহের সেটসমূহের গণনাকরণ, সমাবেশ ও বিন্যাস এবং এগুলির বৈশিষ্ট্যগুলিকে নির্ণয়কারী গাণিতিক সম্পর্কগুলি নিয়ে গবেষণা করা হয়। সহজ ভাষায় বলতে গেলে গুচ্ছ-বিন্যাসতত্ত্বে কোন গাণিতিক প্রক্রিয়ার কারণে সৃষ্ট ও সাধারণ গণনার এখতিয়ারের বাইরে অবস্থিত অতিবৃহৎ রাশিসমূহকে কীভাবে গণনা করা হবে, বিন্যস্ত করা হবে ও সন্নিবিষ্ট করা হবে, তা নিয়ে আলোচনা করা হয়।
গুচ্ছ-বিন্যাসতত্ত্ব কম্পিউটার বিজ্ঞানের জন্য অত্যন্ত উপযোগী। একটি কম্পিউটার অ্যালগোরিদমের জন্য কতগুলি গাণিতিক প্রক্রিয়ার প্রয়োজন হতে পারে, সেটি গুচ্ছবিন্যাসতত্ত্বের পদ্ধতিগুলি ব্যবহার করে প্রাক্কলন করা সম্ভব। এছাড়া বিচ্ছিন সম্ভাবনা তত্ত্বেও এর প্রয়োগ আছে।
গণিতবিদেরা কখনও কখনও বিচ্ছিন্ন গণিতের একটি বৃহত্তর উপসেট হিসেবে গুচ্ছ-বিন্যাসতত্ত্ব পরিভাষাটি ব্যবহার করেন, যেখানে গ্রাফ তত্ত্বও অন্তর্ভুক্ত। এই বিশেষ ক্ষেত্রে গুচ্ছ-বিন্যাসতত্ত্বকে কেবল "গণনাকরণ" (enumeration) নামে ডাকা হয়।
ভারতীয় গণিতবিদ মাহাবীর (c. ৮৫০) বিন্যাস এবং সমাবেশ সম্পর্কিত সূত্র প্রদান করেন।
কুশখালী ইউনিয়ন

কুশখালী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। এই ইউনিয়নের কৃতি সন্তান বর্তমান ইউনিয়ন পরিষদের সুযোগ্য চেয়ারম্যান অধ্যক্ষ মাওলানা আব্দুল গফফার সাহেব এবং সাতক্ষীরা সদর উপজেলা পরিষদের সাবেক ভাইস চেয়ারম্যান মোঃ গোলাম মোরশেদ।
কুশখালী ইউনিয়নের আয়তন ৬১৪৪ একর ২৪.৮৭ বর্গ কিলোমিটার)
২০১১ সালের পরিসংখ্যান অনুযায়ী কুশখালী ইউনিয়নের লোকসংখ্যা ২৬,৩৯৬ জন। এর মধ্যে পুরুষ ১৩,২৩৬ জন এবং মহিলা ১৩,১৬০ জন।
কুশখালী ইউনিয়নের উত্তরে বাঁশদহা ও দক্ষিণে বৈকারী, পূর্বে আগঁরদাড়ী ও শিবপুর ইউনিয়ন এবং পশ্চিমে ভারতের পশ্চিমবঙ্গ রাজ্য অবস্থিত।
কুশখালী ইউনিয়ন সাতক্ষীরা সদর উপজেলার আওতাধীন ২নং ইউনিয়ন পরিষদ। ইউনিয়নে ৭টি মৌজা, ১টি স্বাস্থ্য কেন্দ্র, ২টি কমিউনিটি ক্লিনিক, ২৪টি টিকাদান কেন্দ্র, ২টি পোস্ট অফিস এবং দুইটি হাট-বাজার রয়েছে। এই ইউনিয়নের গ্রামগুলো হলো, কুশখালী, বাদহিলকী, ভাদড়া, শিকড়ী, সাতানী, বাউকোলা এবং আড়ুয়াখালী।
কুশখালী ইউনিয়নের সাক্ষরতার হার ৪৭.৫১%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে।
কুশখালী ইউনিয়নে ৫২ টি মসজিদ, ০৯টি পুজামন্ডপ রয়েছে।
কুশখালী ইউনিয়নের তথ্য বাতায়ন
বৈকারী ইউনিয়ন

বৈকারী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ২০০৫ সালে বৈকারী ইউনিয়ন দেশের মধ্যে মডেল ইউনিয়ন হিসাবে স্বীকৃতি লাভ করে। এই ইউনিয়নের কৃতি সন্তান সাতক্ষীরা সদর ২ আসনের সাবেক সংসদ সদস্য প্রয়াত অধ্যক্ষ মাওলানা আব্দুল খালেক মন্ডল সাহেব।
বৈকারী ইউনিয়নের আয়তন ৬২৫৩ একর।
২০১১ সালের পরিসংখ্যান অনুযায়ী বৈকারী ইউনিয়নের লোকসংখ্যা ২০,৪৬৮ জন। এর মধ্যে পুরুষ ১০,৭৭০ জন এবং মহিলা ৯,৬৯৮ জন। পরিবার সংখ্যা ৪৯২৪, ভোটার সংখ্যা ১১৮২২ জন। 
বৈকারী ইউনিয়নের উত্তরে কুশখালী ইউনিয়ন, পূর্বে ঘোনা ইউনিয়ন, দক্ষিণে ও পশ্চিমে ভারত অবস্থিত।
বৈকারী ইউনিয়ন সাতক্ষীরা সদর উপজেলার আওতাধীন ৩নং ইউনিয়ন পরিষদ। ইউনিয়নে ১টি বিওপি ক্যাম্প, ৮টি মৌজা, ৭টি গ্রাম, ১টি স্বাস্থ্য কেন্দ্র, ২টি কমিউনিটি ক্লিনিক, ২৪টি টিকাদান কেন্দ্র, ২টি ডাকঘর এবং ৪টি হাট-বাজার রয়েছে। ২০০৬-২০০৭ অর্থ বছর হতে একটানা ০৭ (সাত) বার জেলার শ্রেষ্ঠ ইউনিয়ন নির্বাচিত হয়েছে। ২০০৪ সালের অক্টোবর মাসের মধ্যে শতভাগ (১০০%) স্যানিটেশন কভারেজ করে স্থানীয় সরকার মন্ত্রণালয় কর্তৃক ইউনিয়ন পুরস্কার লাভ করেছিল।
বৈকারী ইউনিয়নের সাক্ষরতার হার ৬০%। এ ইউনিয়নে ২টি কলেজ, ১টি মাধ্যমিক বিদ্যালয়, ৬টি মাদ্রাসা ও ৭টি প্রাথমিক বিদ্যালয় রয়েছে।
বৈকারী ইউনিয়নে ২৮ টি মসজিদ, ২০টি পাঞ্জেগানা, ৪টি মন্দির, ১১টি ঈদগাহ এবং ২টি শ্মশানঘাট রয়েছে।
বৈকারী ইউনিয়নের তথ্য বাতায়ন
তানজানিয়ায় বসবাসরত ভারতীয়গণ

বর্তমানে ৫০,০০০-এরও অধিক ভারতীয় বংশোদ্ভোত তানজানিয়ায় বসবাস করছে। তাদের বেশীরভাগই ব্যবসায়ী এবং তারা তানজানিয়ার অর্থনীতির এক বিশাল অংশ দখল করে রেখেছে। ১৯শ শতাব্দীতে গুজরাটি বণিকদের আগমনের সময় থেকে তানজানিয়ায় ভারতীয়দের এক দীর্ঘ ইতিহাস রয়েছে। তারা জানজিবারের ব্যবসা বাণিজ্য ক্রমেই তাদের দখলে নিয়ে নেয়।
তানজানিয়ার স্বাধীনতা-উত্তর সময়ে ভারত-বিরোধী মনোভাবের ফলে (জুলিয়াস ন্যেরেরের রাষ্ট্র পরিচালনার সময় থেকে), অনেক ভারতীয়রা পাকিস্তান, ভারত, যুক্তরাজ্য, যুক্তরাষ্ট্র এবং কানাডা ও অন্যান্য দেশে ছড়িয়ে পড়ে।
৭ বিশ্ব বাণিজ্য কেন্দ্র

৭ বিশ বাণিজ্য কেন্দ্র (৭ বি বা কে) বলতে বুঝায় নিউইয়র্ক নিন্ম মেনহাটানে অবস্থিত বিশ্ব বাণিজ্য কেন্দ্রের পাদ্ দেশে একই যায়গায় অবস্থিত দুইটি দালান। বর্তমান অবকাঠামটি দ্বিতীয় দালান যা বিশ্ব বাণিজ্য কেন্দ্র ভবনের নাম ও ঠিকানা বহন করছে। মূল বিশ্ব বাণিজ্য কেন্দ্রের মূল কাঠামো ১৯৮৭ সালে প্রতিষ্ঠিত হয়েছিল আর সেপ্টেম্বর ১১ আক্রমণে তা ভুলুণ্ঠিত হয়েছিল। বর্তমান দালানটি ২০০৬ সালের মে মাসে উন্মুক্ত করা হয়।  নিউ ইয়র্ক ও নিউ জার্সির বন্দর কতপক্ষের নিকট থেকে লীজ নিয়ে ল্যারি সিল্ভেরস্তিন উভয় দালান গড়ে তুলেছেন।
গয়া বিমানবন্দর

গয়া বিমানবন্দর ভারতের বিহার রাজ্যের গায়া শহরে আবস্থিত একটি আন্তর্জাতিক বিমানবন্দর। এছাড়াও এটি বুদ্ধ গয়া বিমানবন্দর হিসাবে পরিচিত। এই বিমানবন্দরটি গয়া শহর থেকে ১২ কিলোমিটার দক্ষিণ-পশ্চিম এবং গৌতম বুদ্ধ-এর সিদ্ধিলাভের স্থান মন্দির শহর বুদ্ধ গয়া থেকে ৫ কিলোমিটার দূরে। এটা পাটনা পর বিহারের দ্বিতীয় ব্যস্ততম বিমানবন্দর। বিমানবন্দরটি থাইল্যান্ড, মিয়ানমার, ভুটান ও শ্রীলঙ্কা থেকে বিশ্বের তীর্থযাত্রীদের জন্য স্থায়ী তীর্থযাত্রী বিমান পরিচালনা করে। এয়ার ইন্ডিয়া একমাত্র ভারতীয় বিমান পরিবহন সংস্থা যা বিমানবন্দরটি থেকে নির্ধারিত উড়ান পরিচালনা করে।
গয়া বিমানবন্দর বিহার রাজ্যের দ্বিতীয় বৃহত্তম বিমানবন্দর। এই বিমানবন্দরটি ২০১৪-২০১৫ সালে ১,২৭,৩৬৬ জন যাত্রী পরিবহন করেছে। ওই বছরে বিমানবন্দরটি ১,৬৩৫ টি উড়ান পরিচালনা করেছে।
গায়ায় বিমানবন্দরটি ৯৫৪ একর এলাকায় বিস্তৃত। জমির একটি অতিরিক্ত ১০০ একর অবৈধ ভাবে দখল হয়ে গেছে,আরেকটি ১০০ একর জমি চারটি গ্রাম থেকে রানওয়ে সম্প্রসারণের আধিগ্রহণ হবে। ৭ হাজার ৫০০ বর্গ মিটারের মধ্যে বিস্তৃত বিমানবন্দর প্রান্তিক ভবন (এয়ারপোর্ট টার্মিনাল বিল্ডিং) ২৫০ জন আগমনকারী যাত্রী এবং ২৫০ জনবহির্মুখী যাত্রীকে পরিচালনা করতে পারে। ভারতের বিমানবন্দর কর্তৃপক্ষ (এএআই) কলকাতা বিমানবন্দরের স্ট্যান্ডবাই হিসেবে বিমানবন্দরটি উন্নয়নের পরিকল্পনা করছে।
২৮  আগস্ট ২০১৩ সালে বেসামরিক বিমান চলাচল সংস্থার রাজ্য মন্ত্রকের রাজ্য সচিবকে ভেনুগোপাল জানিয়েছিলেন যে, বিমানবন্দরকে সম্প্রসারণের অনুমতি পাওয়ার জন্য বিমানবন্দর কর্তৃপক্ষের (বিএসপি) প্রায় ২০০ একর জমি অধিগ্রহণের জন্য বিহার সরকারকে অনুরোধ করা হয়েছে।
এই বিমানবন্দর মূলত মৌসুমি এবং প্রধানত শ্রীলঙ্কা এবং থাইল্যান্ড, ভিয়েতনাম, মায়ানমার, কম্বোডিয়া, ইত্যাদির মতো দক্ষিণ পূর্ব এশীয় দেশ থেকে আসা বৌদ্ধ পর্যটকদের জন্য সেবা প্রদান করে।
বিমানবন্দরটি গয়া শহরের উপকন্ঠে অবস্থিত। বুদ্ধগয়া থেকে সামান্য দূরত্বে বিমানবন্দরটি অবস্থান করছে। গয়া বিমানবন্দরটি ২৪.৪৪ ডিগ্রি উত্তর ও ৮৪.৫৭ ডিগ্রি পূর্বে গড়ে উঠেছে। এই বিমানবন্দরটি সমুদ্র সমতল থেকে ১১৬ মিটার বা ৩৮০ ফুট উচ্চতায় অবস্থিত।
গয়া বিমানবন্দরটি ঝাড়খণ্ড রাজ্যের বিরসা মুন্ডা বিমানবন্দর থেকে ২১৮ কিলোমিটার এবং পাটনা বিমানবন্দর থেকে ১১০ কিলোমিটার দূরে অবস্থিত। এছাড়া গয়া শহর থেকে বিমানবন্দর ১২ কিলোমিটার দূরে অবস্থিত।
public domain materialAir Force Historical Research Agency
নঈম নিজাম

নঈম নিজাম (জন্ম: ৫ নভেম্বর ১৯৬৫) বাংলাদেশের সাংবাদিক যিনি বাংলাদেশের জনপ্রিয় দৈনিক বাংলাদেশ প্রতিদিনের সম্পাদক। তিনি নিউজ টুয়েন্টি ফোর টেলিভিশনের সাবেক প্রধান নির্বাহী কর্মকর্তা।
নঈম নিজাম ৫ নভেম্বর ১৯৬৫ সালে কুমিল্লা জেলার নাঙ্গলকোটের জোড্ডা পশ্চিম ইউনিয়নের গোহারুয়া গ্রামের ভুঁইয়া বাড়িতে জন্মগ্রহণ করে। তার পিতার নাম মোখলেছুর রহমান ভুঁইয়া ও মাতার নাম ফাতেমা বেগম। তিনি ঢাকার তেজগাঁও কলেজ থেকে ১৯৮৭ সালে উচ্চমাধ্যমিক পরীক্ষায় অংশগ্রহণ করেন।
তার স্ত্রী ফরিদা ইয়াসমিন, বাংলাদেশের জাতীয় প্রেসক্লাবের প্রথম নারী সাধারণ সম্পাদক ও সভাপতি। এ দম্পতির এক ছেলে মাহির আবরার এবং এক কণ্যা নুজহাত পূর্ণতা। সন্তানদের দুই জনই যুক্তরাষ্ট্রে বিশ্ববিদ্যালয়ে লেখাপড়া করছেন।
নঈম নিজাম ১৯৯৬ সালে কুমিল্লার নাঙ্গলকোটের হেসাখাল বাজারে প্রতিষ্ঠা করেন "<nowiki>"হেসাখাল নঈম নিজাম ডিগ্রী কলেজ"</nowiki>"। কাজ করেছেন দৈনিক আজকের কাগজ, দৈনিক ভোরের কাগজ সহ একাধিক দৈনিকে। ২০০৬ সালে ব্যবস্থাপনা সম্পাদকের দায়িত্ব নেন ‘এসটিভি ইউএস’র। এটিএন বাংলা টেলিভিশনের প্রতিষ্ঠাতা বার্তা সম্পাদক ছিলেন নঈম নিজাম। পরবর্তীতে তিনি সেখানে প্রধান বার্তা সম্পাদকের দায়িত্ব পালন করেন। 
তিনি সেপ্টেম্বর ২০১৯ সালে বাংলাদেশের মুদ্রিত সংবাদপত্রগুলোর সম্পাদকদের একটি অংশের সংগঠন সম্পাদক পরিষদের সাধারণ সম্পাদক হয়েছিলেন। ২৮ জুলাই ২০২১ সালে তিনি সাধারণ সম্পাদক পদ থেকে পদত্যাগ করেন।
বর্তমানে তিনি বাংলাদেশ প্রতিদিনের প্রধান সম্পাদক হিসেবে দায়িত্ব পালন করছেন। টেলিভিশন স্টেশন নিউজ২৪ এবং রেডিও ক্যাপিটালের প্রধান নির্বাহী কর্মকর্তা (সিইও) হিসেবেও দায়িত্ব পালন করেন।
নঈম নিজামে উল্লেখযোগ্য প্রকাশিত গ্রন্থের মধ্যে রয়েছে:-
ঘোনা ইউনিয়ন

ঘোনা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
১৯৫৯ সালের মৌলিক গণতন্ত্র আদেশের মাধ্যমে ঘোনা ইউনিয়ন পরিষদ স্থাপিত হলেও ১৮৭০ সালের গ্রাম চৌকিদারী আইনের মাধ্যমে এ ইউনিয়ন পরিষদের যাত্রা শুরু বিবেচনা করা হয়। রাজাউল্লাহ দফাদারের নেতৃত্বে ৪নং ঘোনা ইউনিয়নের শুভ সূচনা হয়। উপনিবেশিক শাসন আমলে ঘোনা ছিল অত্র এলাকার ব্যবসা-বাণিজ্যের প্রান কেন্দ্র। সড়ক ও নদী পথে এখানকার যোগাযোগ ব্যবস্থা ছিল উন্নত। প্রতি বছর এখানে আড়ম্বরের সাথে রাশ মেলা উতযাপিত হত।
ঘোনা ইউনিয়নের আয়তন ৪২৬৪ একর। খাস জমির পরিমাণ ৯ একর, পতিত জমির পরিমানঃ ৩৬২ হেক্টর, একফসলি জমির পরিমানঃ ১৯৯ হেক্টর, দুইফসলি জমির পরিমানঃ ৮০৫ হেক্টর, তিনফসলি জমির পরিমানঃ ৩১৮ হেক্টর, চারফসলি জমির পরিমানঃ ৪২ হেক্টর। বনায়ণকৃত রাস্তাঃ ৪০ কি.মি.।
২০১১ সালের পরিসংখ্যান অনুযায়ী ঘোনা ইউনিয়নের লোকসংখ্যা ১৭,৯৫৪ জন। এর মধ্যে পুরুষ ৯,২৫৬ জন এবং মহিলা ৮,৬৯৮ জন। পরিবার সংখ্যা ৪৯৮৬। 
ঘোনা ইউনিয়নের উত্তরে কুশখালী,পূর্বে শিবপুর, দক্ষিণে ভোমরা এবং পশ্চিমে বৈকারী অবস্থিত।
ঘোনা ইউনিয়ন সাতক্ষীরা সদর উপজেলার আওতাধীন ০৪নং ইউনিয়ন পরিষদ। ইউনিয়নে ৫টি মৌজা, ১টি স্বাস্থ্য কেন্দ্র, ৩টি কমিউনিটি ক্লিনিক, ২টি ডাকঘর এবং ১টি হাট-বাজার রয়েছে।
ঘোনা ইউনিয়নের সাক্ষরতার হার ৮৯.০৪%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ৮টি প্রাথমিক বিদ্যালয় রয়েছে।
ঘোনা ইউনিয়নে ২৭ টি জামেমসজিদ, ২৩টি পাঞ্জেগানা, ৭টি মন্দির, ০৭টি ঈদগাহ এবং ২টি শ্মশানঘাট রয়েছে।
ঘোনা ইউনিয়নের তথ্য বাতায়ন
জর্জ পেইন

জর্জ আলফ্রেড এডওয়ার্ড পেইন (; জন্ম: ১১ জুন, ১৯০৮ - মৃত্যু: ৩০ মার্চ, ১৯৭৮) লন্ডনের প্যাডিংটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৪-৩৫ মৌসুমে ইংল্যান্ড দলের পক্ষে চার টেস্টে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও নিচেরসারিতে ডানহাতে কার্যকরী ভূমিকা রাখতেন জর্জ পেইন।
দীর্ঘদেহী নিচেরসারির ব্যাটসম্যান ও বামহাতি স্পিনার জর্জ পেইনের প্রথম-শ্রেণীর ক্রিকেটে ১৯২৬ সালে মিডলসেক্সের সদস্যরূপে আত্মপ্রকাশ ঘটে। এ সময় তিনি পাঁচটি প্রথম-শ্রেণীর খেলায় অংশ নিয়েছিলেন। পরবর্তীতে ১৯২৯ সালে আবাসকালীন যোগ্যতা অর্জন করায় ওয়ারউইকশায়ারের পক্ষে খেলতে থাকেন।
প্রথম দুই মৌসুমে বেশ রান দিয়ে ফেলেন জর্জ পেইন। কিন্তু, ১৯৩১ সালে শীর্ষসারির স্পিনার হিসেবে আবির্ভাব ঘটে তার। বোলিংয়ে অতিরিক্ত ফ্লাইট ও স্পিন যুক্ত করেন। ঐ মৌসুমে ১২৭ উইকেট তুলে নেন। এরপর থেকে পরবর্তী পাঁচ মৌসুমে শতাধিক উইকেট পান। তন্মধ্যে, ১৯৩৪ সালে ব্যক্তিগত সেরা ১৫৬ উইকেট দখল করেন তিনি। এ সময় তিনি প্রথম-শ্রেণীর গড়ের দিক দিয়ে শীর্ষে আরোহণ করেন।
ঘরোয়া ক্রিকেটে অপূর্ব ক্রীড়াশৈলী প্রদর্শনের কারণে ১৯৩৫ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।
১৯৩৪-৩৫ মৌসুমে মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে এরিক হোলিসসহ তিনি এমসিসি দলের সদস্যরূপে ওয়েস্ট ইন্ডিজ গমন করেন।
সমগ্র খেলোয়াড়ী জীবনে মাত্র চারটি টেস্টে অংশগ্রহণের সুযোগ ঘটে জর্জ পেইনের যার সবগুলোই ছিল স্বাগতিক ওয়েস্ট ইন্ডিজের বিপক্ষে। ৮ জানুয়ারি, ১৯৩৫ তারিখে টেস্ট ক্রিকেটে অভিষেক ঘটে তার। যে-কোন ইংরেজ বোলারের তুলনায় ১৭ উইকেট দখল করে শীর্ষে ছিলেন। এছাড়াও, তৃতীয় টেস্টে ইংল্যান্ডের সংগৃহীত ২২৬ রানের ইনিংসে নাইটওয়াচম্যান হিসেবে ব্যক্তিগত সর্বোচ্চ ৪৯ রান তুলেন। তবে, এ সফরটি স্বার্থকতা পায়নি তার। স্বাগতিক ওয়েস্ট ইন্ডিজ দল ২-১ ব্যবধানে চার টেস্টে গড়া সিরিজ জয় করে। এরপর পেইনকে আর কোন টেস্টে অংশগ্রহণ করতে দেখা যায়নি।
১৯৩৫ সালে শতাধিক উইকেট পেলেও ওয়ারউইকশায়ারে তার কার্যকারিতা ফুরিয়ে যেতে থাকে। উইজডেন ১৯৩৬ সালের সংস্করণে ব্যক্ত করে যে, শারীরিক সমস্যার জর্জরিত ছিলেন তিনি। ১৯৩৬ সালের অধিকাংশ সময়ই তাকে অসুস্থ থাকতে দেখা যায়। ১৯৩৭ সালে নিজেকে মেলে ধরলেও পুনরায় ১৯৩৮ সালে আরেকটি অকার্যকর মৌসুম অতিবাহিত করেন। ১৯৩৯ সালে ওয়ারউইকশায়ার কর্তৃপক্ষ চুক্তি নবায়ণ করতে চাইলেও তিনি তা প্রত্যাখ্যান করেন ও প্রথম-শ্রেণীর ক্রিকেট থেকে অবসর গ্রহণ করেন। তবে, ১৯৪৭ সালেও তাকে একটি খেলায় অংশগ্রহণ করতে দেখা গিয়েছিল।
৩০ মার্চ, ১৯৭৮ তারিখে ৭০ বছর বয়সে ওয়ারউইকশায়ারের সলিহাল এলাকায় জর্জ পেইনের দেহাবসান ঘটে।
বজবজ বিধানসভা কেন্দ্র

বজবজ (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ ২৪ পরগনা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৫৬ নং বজবজ বিধানসভা কেন্দ্রটি বজবজ পৌরসভা,পুজালি পৌরসভা,বজবজ -১ সিডি ব্লক এবং কাশীপুর,আলমপুর,উত্তর বাওয়ালি,দক্ষিণ বাওয়ালি এবং ডোঙ্গারিয়া, রায়পুর গ্রামপঞ্চায়েত বজবজ-২ সিডি ব্লকের অন্তর্গত।
বজবজ বিধানসভা কেন্দ্র ২১ নং ডায়মন্ড হারবার লোকসভা কেন্দ্রের অন্তর্গত।
শিবপুর ইউনিয়ন, সাতক্ষীরা সদর

শিবপুর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদর উপজেলার একটি ইউনিয়ন।
শিবপুর ইউনিয়নের আয়তন ৬১১৩ একর।
২০১১ সালের পরিসংখ্যান অনুযায়ী শিবপুর ইউনিয়নের লোকসংখ্যা ১৮,৫৬৩ জন। এর মধ্যে পুরুষ ৯,৪৯৭ জন এবং মহিলা ৯,০৬৬ জন।
শিবপুর ইউনিয়নের পশ্চিমে ঘোনা ইউনিয়ন, পূর্বে আগরদাঁড়ী ইউনিয়ন, দক্ষিণে আলীপুর ইউনিয়ন এবং উত্তরে আগরদাঁড়ী ইউনিয়ন অবস্থিত।
শিবপুর ইউনিয়ন সাতক্ষীরা সদর উপজেলার আওতাধীন ০৫ নং ইউনিয়ন পরিষদ। ইউনিয়নে ১১টি মৌজা, ২৫টি গ্রাম, ১টি স্বাস্থ্য কেন্দ্র, ২টি কমিউনিটি ক্লিনিক, ২টি ডাকঘর এবং ৪টি হাট-বাজার রয়েছে।
শিবপুর ইউনিয়ন সাতক্ষীরা সদর উপজেলার আওতাধীন মোট জনসংখ্যার মধ্যে সাক্ষরতার হার ৪৭%। এ ইউনিয়নে ০৩ টি মাধ্যমিক বিদ্যালয়, ০৪ টি মাদ্রাসা ও ১৪ টি প্রাথমিক বিদ্যালয় রয়েছে।</small>।
শিবপুর ইউনিয়নের তথ্য বাতায়ন
ভোমরা ইউনিয়ন

ভোমরা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
ভোমরা ইউনিয়নের আয়তন ৭,২৪৬ একর।
২০১৪ সালের পরিসংখ্যান অনুযায়ী ভোমরা ইউনিয়নের লোকসংখ্যা ২৮,৬৪৮ জন। এর মধ্যে পুরুষ ১৪,৬৩১ জন এবং মহিলা ১৪,০১৭ জন। পরিবার সংখ্যা ৪৯৮৬। 
ভোমরা ইউনিয়নের উত্তরে আলিপুর ইউনিয়ন, পূর্বে ও দক্ষিণে কুলিয়া ইউনিয়ন, পশ্চিমে ভারত অবস্থিত।
ভোমরা ইউনিয়ন সাতক্ষীরা সদর উপজেলার আওতাধীন ০৬নং ইউনিয়ন পরিষদ। ইউনিয়নে ১টি স্থলবন্দর ভোমরা স্থলবন্দর ১০টি গ্রাম শ্রীরামপুর, গয়েশপুর, বৈচানা, চৌবাড়িয়া, শাখরা, হাড়দাহ, পদ্মশাখরা, লক্ষীদাড়ী, ভোমরা, নবতকাটি এবং ৩টি হাট-বাজার শ্রীরামপুর বাজার,ভোমরা বাজার এবং শাখরা হাট রয়েছে।
১। মৃত মোশাররফ আলী খান
২। মৃত আব্দুর রউফ
৩। মো: শহিদুল ইসলাম
৪। মৃত রনজিত ঘোষ
৫। মোঃ মোসলেম আলী (ভারপ্রাপ্ত)
৬। মোঃ রবিউল ইসলাম
৭। মোঃ সামছুল আলম
৮। মোঃ আসাদুর রহমান
৯। মোঃ: ইসরাইল গাজী
ভোমরা ইউনিয়নের সাক্ষরতার হার ৬৫.৬৮%। এ ইউনিয়নে ১টি কলেজ ইউনাইটেড মডেল কলেজ, ৩টি মাধ্যমিক বিদ্যালয় ভোমরা ইউনিয়ন পল্লী শ্রী মাধ্যমিক বিদ্যালয়,শাখরা কোমরপুর এজি মাধ্যমিক বিদ্যালয় রাশিদা বেগম মাধ্যমিক বিদ্যালয় , ২টি মাদ্রাসা ভোমরা ইউনিয়ন দাখিল মাদ্রাসা , খাদিজাতুল কুবরা দাখিল মাদ্রাসা ও ৫টি প্রাথমিক বিদ্যালয় রয়েছে।
ভোমরা ইউনিয়নের তথ্য বাতায়ন
সুর্মা

সুর্মা (বৈজ্ঞানিক নাম: "Tanaecia julii (Lesson)")এক প্রজাতির মাঝারী আকারের বাদামী রঙের প্রজাপতি। এরা নিমফ্যালিডি পরিবার এবং 'লিমেনিটিডিনি' (Limenitidinae) উপগোত্রের সদস্য।
ভারতে প্রাপ্ত সুর্মা এর উপপ্রজাতি হল- 
সুর্মা এর প্রসারিত অবস্থায় ডানার আকার ৬৫-৮৮ মিলিমিটার দৈর্ঘ্যের হয়। 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ নমুনার ডানার নিম্নতল হালকা বাদামী। পিছনের ডানার নিম্নতলের টর্নাস অর্দ্ধ তে হালকা সবুজের ছোপ লক্ষ্য করা যায় এবং এরা প্রান্ত্রিক অ ডিসকাল অংশে কালো ছোপ চোখে পড়ে। পুরুষ নমুনার, পিছনের ডানার উপরিতলে টর্নাল অংশে নীল প্রান্তরেখা কখনো কখনো অনুপস্থিত অথবা সরু বা ভাঙ্গা প্রকৃতির।
স্ত্রী নমুনায়, সামনের ডানার উপরিতলে কালচে ডিসকাল রেখা দুটির মধ্যবর্তী স্থানে ফ্যাকাসে সাদা ছোপ অথবা ডিসকাল রেখা দুটির উপরাংশের শেষ ভাগ্যে অস্পষ্ট ছোপ বিদ্যমান। পিছনের ডানার নিম্নতল এর শীর্ষভাগ ও শীর্শকোন বাদ দিয়ে বাকী অংশ নীলচে। প্রান্তক ও ডিসকাল রেখাগুলি অস্পষ্ট আর প্রতীয়মান। স্ত্রী নমুনার সাথে প্লেন আর্ল প্রজাতির প্রচুর সামঞ্জস্য। 
এরা দ্রুত ওড়ে এবং বাগান ও বনভূমিতে কম উচ্চতায় উড়তে দেখা যায়। এদের উড্ডয়ন অবিকল ব্যারন প্রজাতির মত। পাথরের উপর এবং কম উচ্চতায় পাতার উপরিতলে বসে রোদ পোহানো এদের খুব প্রিয়। পর্বতের পাদদেশ (তরাই) থেকে ১০৩০মিটার উচ্চতা অবধি গভীর জংগলে ঝরনা এবং ছোট নদীর পার এদের বিশেষ পছন্দ। মার্চ থেকে নভেম্নর অবধি এদের দর্শন মেলে।
ভারপুরা পহলেজা ঘাট জংশন রেলওয়ে স্টেশন

ভারপুরা পহলেজা ঘাট জংশন  (Hindi name - भरपुरा पहलेजाघाट जंक्शन), স্টেশন কোড পিএইচএলজি (PHLG) এবং এটি <nowiki>"</nowiki>পূর্ব-মধ্য রেল<nowiki>"</nowiki>-এর সোনরপুর বিভাগের একটি রেলওয়ে স্টেশন। ভারপুরা পহলেজা ঘাট জংশন ভারতের বিহার রাজ্যের সারন জেলার সোনপুর নগরে অবস্থিত। এটি দিঘা-সোনপুর রেল-সড়ক সেতুর উত্তর দিকে অবস্থিত, এবং সেতুটির দক্ষিণ প্রান্তে পাটলীপুত্র অবস্থিত। পহলেজা স্টেশন সোনপুর রেলওয়ে স্টেশন থেকে ৩.৮১ কিলোমিটার এবং পাটলিপুর থেকে ১১.৪৬ কিলোমিটার দূরে আবস্থিত। এটি পূর্বপথের সোনরপুর রেলওয়ে স্টেশন এবং পশ্চিম দিকে পারমানন্দপুর স্টেশনের সাথে সংযুক্ত। ২০১৭ সালের জুন মাসে, পাহলেজা ঘাট রেলওয়ে স্টেশনের ছাদে ২০% সঞ্চয় ক্ষমতার ২০ কেভি  হাইব্রিড সৌরবিদ্যুৎ চালু করা হয়।
১৯৮২ সাল পর্যন্ত পুরনো পাহল্যাজা ঘাটটি চালু ছিল। ১৯৮২ সালে মহাত্মা গান্ধী সেতু শুরু হওয়ার পূর্বে, পাটন মহেন্দ্রার ঘাট ও সোনরপুরের পাহলেজ ঘাটের মধ্যে ভারতীয় রেললাইনের নিয়মিত স্টিমার সার্ভিস ছিল। পাহেলাজা স্টেশন ও সোনারপুর স্টেশনের মাঝামাঝি পুরনো সংকীর্ণ গেজ লাইন ছিল।  মহাত্মা গান্ধী সেতুর উদ্বোধনের পর স্টেশনটি ব্যবহার করা হয়নি এবং পরিত্যক্ত ছিল। নতুন স্টেশন পুরানো স্টেশন থেকে প্রায় ৩.২ কিলোমিটার পূর্ব নির্মিত হয়েছিল এবং ৩ ফেব্রুয়ারি ২০১৬ এ শুরু হয়েছিল। এই স্টেশনের নাম পাহেলাজাঘাট জংশন নামে পরিচিত, কিন্তু ভারপুরা গ্রামের গ্রামবাসীদের প্রতিবাদে ২০১৬ সালের জুলাই মাসে এটির নাম পরিবর্তন করা হয়। বিহারের 2016 সালের বন্যায়, এই স্টেশন বন্যা দুর্গতদের জন্য ত্রাণ কেন্দ্র হিসেবে কাজ করেন।
নিকটবর্তী স্টেশন থেকে দূরত্ব:
অ্যাংগেল্‌ড রেড ফরেস্টার

অ্যাংগেল্‌ড রেড ফরেস্টার(বৈজ্ঞানিক নাম: "Lethe chandica (Moore)") প্রজাতি এশিয়ায় প্রাপ্ত "নিমফ্যালিডি" (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।
অ্যাংগেল্‌ড রেড ফরেস্টার এর প্রসারিত অবস্থায় ডানার আকার ৬৫-৭৫ মিলিমিটার দৈর্ঘ্যের হয়। 
ভারতে প্রাপ্ত অ্যাংগেল্‌ড রেড ফরেস্টার এর উপপ্রজাতি হল- 
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পিছনের ডানার নিম্নতলে বেসাল রেখাটি অনিয়মিত ও আঁকাবাঁকা। কেন্দ্রীয় রেখাটি মধ্যভাগে ভীষণ রকম বাইরের দিকে বাঁকানো। পিছনের ডানার নিম্নপৃষ্ঠে প্রান্তিক রেখা বরাবর চোখের মত আকৃতির ছোপের সারি বর্তমান এবং এই শারীর সর্বাপেক্ষা বর চপটি শীর্ষভাগে আবস্থিত। সামনের ডানার নিম্নতলে প্রান্তিক রেখার নিকতবর্তী ফ্যাকাসে বন্ধনীটির উপর চোখাকৃতি ছোপের সারি বিদ্যমান। স্ত্রী নমুনা হালকা বাদামী এবং সামনের ডানার উপরতলে তীর্যক সাদা বন্ধনী যুক্ত।
তাকেকাজু আসাকা

তাকেকাজু আসাকা একজন জাপানি ভাষাতত্ত্ববিদ ও অধ্যাপক।  ১৯৫২ সালের জাপানের টোকিওতে জন্মগ্রহণ করেন। 
টোকিওর সুদাজুকু বিশ্ববিদ্যালয়ের সাংস্কৃতিক ভাষাতত্ত্বের একজন অধ্যাপক। তিনি রোজালিয়া ডি ক্যাস্ত্রো, রামোন ক্যাবানিলাস এবং উযিও নভোনিইরার মতো গ্যালিথীয় লেখকদের রচনা গালিথীয় ভাষা থেকে অনুবাদ করেছেন। জাপানি ভাষাভাষীদের জন্য গালিথীয় ভাষার ব্যাকরণ বই " নিজেকে জাপানের গালিথীয় সংস্কৃতির দূত করে তুলুন" রচনা করেন। এটি জাপানি ভাষাভাষীদের জন্য লিখা প্রথম কোন গ্যালিথীয় ভাষার ব্যাকরণ বই। 
তিনি জাপানের টোকিও এবং অন্য আরো কিছু শহরে "গালিথীয় সাহিত্য দিবস" উদযাপনের আয়োজনকারীদের মধ্যে অন্যতম।  ২০১৭ সালে তার কর্মের জন্য গালিথীয় রয়েল একাডেমী তাকে স্বীকৃতি প্রদান করে। 
১৯৮৯ সালে আন্তর্জাতিক সাংস্কৃতিক ভাষাতত্ত্ব সম্মেলনে আসাকা সবার প্রথম গ্যালেশিয়া সম্পর্কে জ্ঞাত হন। এরপর থেকে তিনি গালিথীয় ভাষা ও সংস্কৃতির অনুরাগী হয়ে উঠেন। তিনি টোকিওতে স্পেনীয় ভাষার ব্যাকরণের পাশাপাশি গালিথীয় ভাষা ও সংস্কৃতি শেখানো শুরু করেন। ২০০২ সালে তিনি "ক্যানতারেস গ্যালেগাস" বইটি জাপানি ভাষায় অনুবাদ করেন। যা ডিটিপি প্রকাশনী থেকে প্রকাশিত হয়।
২০১৪ সালে "কন্তোস দা মিনা তেরা" (আমার ভূমির গল্প) জাপানি ভাষায় অনুবাদ করেন। একই প্রকাশনী থেকে পরবর্তীতে তিনি "মারিয়া দো কারমো রিও পানিসে"র মুখবন্ধ রচনা করেন, যা সিডি আকারেও বের হয়। 
২০১৭ সালে গালিথীয় লেখক উযিও নভোনিইরার রচনার একটি দ্বিভাষিক সংস্করণ বের করেন।
লুলু উইলসন

লুলু উইলসন (জন্ম অক্টোবর ৭, ২০০৫) হলেন একজন মার্কিন শিশু অভিনয় শিল্পী। উইলসন, ২০১৬ সালে মুক্তিপ্রাপ্ত মার্কিন অতিপ্রাকৃত অধীরতামূলক দৃশ্যকাব্যের চলচ্চিত্র "" এবং ২০১৭ সালে মুক্তিপ্রাপ্ত একই ধরনের দৃশ্যকাব্যের জনপ্রিয় মার্কিন চলচ্চিত্র ""-এর মত দর্শক সমাদৃত অধীরতামূলক চলচ্চিত্র সমূহে তার ভূমিকার জন্য স্ক্রিম কুইন হিসেবে পরিচিত।
লুলু উইলসন, দুই বোনের মধ্যে সবচেয়ে কনিষ্ঠ, বিভিন্ন বিজ্ঞাপনে হাজির হওয়া এবং হস্তলিপি পাঠের কাজ করার মাধ্যমে, মাত্র তিন বছর বয়সে অভিনয় শুরু করেন। উইলসন বেশিরভাগই বিভিন্ন অতিপ্রাকৃত অধীরতামূলক চলচ্চিত্রে অভিনয় করেছেন, যেগুলোর মধ্যে ২০১৪ সালে মুক্তিপ্রাপ্ত মার্কিন চলচ্চিত্র "ডেলিভার আস ফ্রম ইভল", ২০১৬ সালে মুক্তিপ্রাপ্ত চলচ্চিত্র "", এবং ২০১৭ সালে মুক্তিপ্রাপ্ত "" অন্যতম। এছাড়াও তিনি জনপ্রিয় মার্কিন অ্যানিমেশন ভিত্তিক চলচ্চিত্র স্টুডিও মার্ভেল স্টুডিওস-এর ২০১৬ সালে মুক্তিপ্রাপ্ত কল্পবিজ্ঞান দৃশ্যকাব্যের চলচ্চিত্র "ডক্টর স্ট্রেঞ্জ"-এ অভিনয় করেছিলেন, কিন্তু তার অভিনীত দৃশ্যটি সময়ের অভাব বা চলচ্চিত্রটির দৈঘ্যের সময় ঠিক রাখার জন্য বাদ দেওয়া হয়।
ব্রুনাইয়ে অবস্থিত কূটনৈতিক মিশনের তালিকা

এটি ব্রুনাইয়ে অবস্থিত কূটনৈতিক মিশনসমূহের একটি তালিকা। রাজধানী শহর বন্দর সেরি বেগাওয়ানে ২৯টি দূতাবাস রয়েছে। ১০০টি রাষ্ট্র এবং ইউরোপীয় কমিশনের অন্যান্য রাজধানী থেকে স্বীকৃত কূটনৈতিক মিশন রয়েছে।
বন্দর সেরি বেগাওয়ান
ফ্রাঙ্ক ফস্টার

ফ্রাঙ্ক রোবোথাম ফস্টার (; জন্ম: ৩১ জানুয়ারি, ১৮৮৯ - মৃত্যু: ৩ মে, ১৯৫৮) বার্মিংহামে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে অভ্যস্ত ছিলেন ফ্রাঙ্ক ফস্টার।
পশ্চিম মিডল্যান্ডসের সলিহাল স্কুলে অধ্যয়ন করেছেন ফস্টার। বামহাতি ফাস্ট-মিডিয়াম বোলার ছিলেন তিনি। বল ছোঁড়ার মুহুর্তে বলকে নিজের ইচ্ছেমতো ঘুরাতে পারতেন। উইজডেন পরবর্তীকালে উল্লেখ করে যে, ভূমিতে বল স্পর্শ করার পর গতিবেগ দ্বিগুণ হয়ে যেতো। লিঙ্কনশায়ারের বংশোদ্ভূত হলেও খ্যাতনামা ওরচেস্টারশায়ারের ফস্টার পরিবারের সাথে তার কোন সম্পর্ক ছিল না।
১৯০৮ সালে ওয়ারউইকশায়ারের পক্ষে প্রথম খেলতে নামেন ফ্রাঙ্ক ফস্টার। পাঁচ খেলায় ২৩ উইকেট পান। এ সময় তিনি বলকে আরও দ্রুতগতিতে ফেলার চেষ্টা চালাতেন। পরের বছর থেকে দলের নিয়মিত সদস্যে পরিণত হন। তবে মাঝামাঝিমানের সফলতা পেলেও প্রথমবারের মতো আক্রমণাত্মক ঢংয়ে ব্যাটিংয়ে নামার চেষ্টা চালান। ব্যবসায়িক দায়বদ্ধতার কারণে ১৯১১ সাল পর্যন্ত ক্রিকেট খেলতে পারবেন কিনা সন্দেহ দেখা দেয়। কিন্তু ঐ সালে ওয়ারউইকশায়ারের অধিনায়কত্বের প্রস্তাবনা গ্রহণ করেন।
ঘরোয়া ক্রিকেটে অনিন্দ্যসুন্দর ক্রীড়াশৈলী উপস্থাপনার দরুণ ১৯১১-১২ মৌসুমের অ্যাশেজ সিরিজ খেলার জন্য অস্ট্রেলিয়া সফরের জন্য মনোনীত হন ফ্রাঙ্ক ফস্টার। ১৫ ডিসেম্বর, ১৯১১ তারিখে টেস্ট ক্রিকেটে আত্মপ্রকাশ ঘটে ফ্রাঙ্ক ফস্টারের। এ সফরে অস্ট্রেলিয়ার শক্ত পিচে স্বল্প কয়েকজন ইংরেজ বোলারের অন্যতম হিসেবে উইকেট লাভে সক্ষমতা দেখান। পাঁচ টেস্টে অংশ নিয়ে ২১.৬২ গড়ে ৩২ উইকেট দখল করেন যা ধারনার অতীত ছিল। তন্মধ্যে, অভিষেক টেস্টে সিডনিতে দ্বিতীয় ইনিংসে পাঁচ উইকেট পান। ব্যাট হাতে ধারাবাহিকভাবে সফলতা না পেলেও গুরুত্বহীন খেলাগুলোয় দুইটিতে সেঞ্চুরি করেন তিনি।
১৯১২ সালে দক্ষিণ আফ্রিকার বিপক্ষে অনুষ্ঠিত এক টেস্টে ৫/১৬ বোলিং পরিসংখ্যান দাঁড় করান। এ বছরেই উইজডেন কর্তৃক বর্ষসেরা ক্রিকেটার মনোনীত হন তিনি।
১৯১৫ সালে দূর্ঘটনার কবলে নিপতিত হন তিনি। এরফলে প্রথম বিশ্বযুদ্ধ শেষে ১৯১৯ সালে ক্রিকেট খেলা চালু হলেও তাকে আর খেলতে দেখা যায়নি। ১৯৩০ সালে আত্মজীবনী প্রকাশ করেন ফ্রাঙ্ক ফস্টার।
৩ মে, ১৯৫৮ তারিখে ৬৯ বছর বয়সে নর্দাম্পটনে দেহাবসান ঘটে তার।
সিমিন হোসেন রিমি

সিমিন হোসেন রিমি (জন্ম: ১৯ আগস্ট ১৯৬১) হলেন বাংলাদেশের একজন প্রখ্যাত রাজনীতিবিদ ও মহিলা ও শিশু বিষয়ক মন্ত্রণালয়ের সাবেক প্রতিমন্ত্রী। তিনি গাজীপুর-৪ আসনের সাবেক সংসদ সদস্য। তিনি ২০১২ সালের উপ নির্বাচনে, ২০১৪ সালের ৫ জানুয়ারি দশম জাতীয় সংসদ নির্বাচনে, ২০১৮ সালে একাদশ জাতীয় সংসদ নির্বাচনে এবং ২০২৪ সালে দ্বাদশ জাতীয় সংসদ নির্বাচনে সংসদ সদস্য নির্বাচিত হয়েছিলেন।
সিমিন হোসেন রিমি ১৯৬১ সালের ১৯ আগস্ট তৎকালীন পূর্ব পাকিস্তানের ঢাকা জেলার গাজীপুরে জন্মগ্রহণ করেন। তিনি বাংলাদেশের প্রথম প্রধানমন্ত্রী তাজউদ্দীন আহমদ এবং বিশিষ্ট রাজনীতিবিদ সৈয়দা জোহরা তাজউদ্দীন-এর সন্তান। তার স্বামী মুশতাক হোসেন।
২০১২ সালের সেপ্টেম্বরে গাজীপুর-৪ আসনের উপ-নির্বাচনে সিমিন হোসেন রিমি নির্বাচিত হন। তিনি ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনে বাংলাদেশ আওয়ামী লীগ-এর মনোনয়নে ১৯৭ (গাজীপুর-৪) নং আসন থেকে ২য় বারের মতো এমপি নির্বাচিত হন। ২০২২ সালের নভেম্বরে রিমিকে আওয়ামী লীগের সভাপতিমন্ডলীর সদস্য হিসেবে নিয়োগ দেয়া হয়। এছাড়াও তিনি একাদশ ও দ্বাদশ জাতীয় সংসদ নির্বাচনে সংসদ সদস্য হিসেবে নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
সালমা ইসলাম

সালমা ইসলাম (জন্ম ১ জানুয়ারি ১৯৫৫) হলেন বাংলাদেশের একজন রাজনীতিবিদ ও বাংলাদেশের মহিলা ও শিশু বিষয়ক মন্ত্রণালয়ের প্রতিমন্ত্রী ছিলেন। ২০১৪ সালের ৫ ই জানুয়ারি তারিখে অনুষ্ঠিত দশম জাতীয় সংসদ নির্বাচনে ঢাকা ১ ( দোহার - নবাবগঞ্জ ) আসন থেকে সংসদ সদস্য নির্বাচিত হন। এছাড়াও নবম, একাদশ, দ্বাদশ জাতীয় সংসদের সংরক্ষিত মহিলা আসনের সংসদ সদস্য ছিলেন। তিনি জনপ্রিয় টেলিভিশন চ্যানেল যমুনা টিভির চেয়ারম্যান ও দৈনিক যুগান্তর পত্রিকার প্রকাশকসহ যমুনা গ্রুপের চেয়ারম্যান।
সালমা ইসলাম ১৯৫৫ সালের ১ জানুয়ারি তৎকালীন পূর্ব পাকিস্তানের ঢাকায় জন্মগ্রহণ করেন। তার মাতার নাম আবেদা খাতুন। তার স্বামী ছিলেন মোহাম্মদ নুরুল ইসলাম বাবুল বিশিষ্ট ব্যবসায়ী ও যমুনা গ্রুপের কর্ণধার।
সালমা ইসলাম,জাতীয় পার্টির কো চেয়ারম্যান।২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনে জাতীয় পার্টি-এর মনোনয়নে ১৭৪ (ঢাকা-১) নং আসন থেকে ২য় বারের মতো এমপি নির্বাচিত হন। বাংলাদেশের মহিলা ও শিশু বিষয়ক মন্ত্রণালয়ের প্রতিমন্ত্রী হিসেবে দায়িত্ব পালন করেছেন। ২০১৮ সালে একাদশ জাতীয় সংসদ নির্বাচনে তিনি সতন্ত্র প্রার্থী হিসেবে ঢাকা-১ আসন থেকে নির্বাচনে অংশ নেন কিন্তু নির্বাচনের দিন তিনি “ভোট জালিয়াতির অভিযোগে” নির্বাচন বর্জন করেন।
পরে ২০১৯ সালের ২০ ফেব্রুয়ারি তিনি সংরক্ষিত নারী আসনে জাতীয় সংসদের সদস্য হন।
২০১০-এর দশক

২০১০-এর দশক (দুই হাজার দশের দশক) গ্রেগরীয় পঞ্জিকার দশক। যা শুরু হয় ১ জানুয়ারি ২০১০ তারিখে ও শেষ হয় ৩১ ডিসেম্বর ২০১৯ তারিখে।
হুব্বাল্লী বিমানবন্দর

হুব্বাল্লী বিমানবন্দর ভারতের কর্ণাটক রাজ্যের যমজ শহর হুবলি এবং ধরওয়াদের উড়ান পরিষেবা প্রদান করে। এটি হুবলি শহর থেকে ৮ কিলোমিটার পশ্চিমে গোকুল সড়কে অবস্থিত এবং ধরওয়াদ শহর থেকে দূরে আবস্থিত। বিমানবন্দর থেকে ডিসেম্বর ২০১৭ সালের হিসাবে অ্যালায়েন্স এয়ার এবং এয়ার ইন্ডিয়া বেঙ্গালুরু ও মুম্বাইের উড়ান চলাচল করছে। হুবলি বিমানবন্দরটি কর্ণাটকের তৃতীয় ব্যস্ত বিমানবন্দর এবং ভারতের ৪৫ তম ব্যস্ত বিমানবন্দর।
কর্ণাটক সরকার ২০১৩ সালের জানুয়ারিতে একটি বিমানবন্দরের তৈরি জন্য ভারতীয় বিমানবন্দর কর্তৃপক্ষের (এআই) সাথে একটি সমঝোতা স্মারক স্বাক্ষর (এমওইউ) করে। সেই সেই অনুযায়ী, ভূমি রাজ্য সরকার কর্তৃক অধিগ্রহণ করা হয় এবং এএআই-এর কাছে হস্তান্তর করা হয়।
বিমানবন্দর এলাকা বৃদ্ধি পেয়ে হয় এবং রানওয়ে প্রসারিত করা হয়। একটি নতুন ট্যাক্সিওয়ে, ছাদ, ফায়ার স্টেশন এবং একটি অন্তর্দেশীয় প্রান্তিক ভবনও উন্নয়ন প্রকল্পের অংশ ছিল যা বিমানবন্দরটিকে বৃহত্তর বোয়িং ৭৩৭ এবং এয়ারবাস এ৩২০ বিমানের পরিচালনায় সক্ষম করবে। এএআই ২০১৬ সালে একটি নতুন ডিওওর ভবন এবং এনডিবি ভবন নির্মাণ করে এবং রানওয়ে, ট্যাক্সি এবং বিচ্ছিন্নতা খাতের (আইসোলেশন বে) বর্ধিতকরণ, শক্তিশালীকরণ এবং সম্প্রসারণের কাজটি শুরু করে। একটি নতুন টার্মিনাল ভবন, এটিসি ভবন, দমকল কেন্দ্র এবং অন্যান্য সহায়ক ভবন এবং পরিসীমা রাস্তা নির্মাণ করা হয়।
১২ ডিসেম্বর ২০১৭ সালে কেন্দ্রীয় বেসামরিক বিমান পরিবহন মন্ত্রী পি অশোক গজপতি রাজু বিমানবন্দর টার্মিনাল এবং অন্যান্য সহায়ক সুবিধা উদ্বোধন করেন। অনুষ্ঠানে বেসামরিক বিমান প্রতিমন্ত্রী জয়ন্ত সিনহা ও ভারতীয় বিমানবন্দর কর্তৃপক্ষের উচ্চপদস্ত কর্মকর্তারা উপস্থিত ছিলেন।
নতুন টার্মিনালটি ৩,৬০০ বর্গ মিটার এলাকা জুড়ে নির্মিত হয় এবং বর্তমানে এই টার্মিনাল থেকে বিমানবন্দরের সমস্ত উড়ান পরিচালিত হয়। এটি ব্যস্ত সময়ে এক সঙ্গে ৩০০ জন যাত্রীকে পরিচালনা করতে পারে, যার মধ্যে ১৫০ জন আগমনকারী এবং ১৫০ জন প্রস্থানকারী যাত্রী অন্তর্ভুক্ত।
হুব্বল্লী বিমানবন্দর সম্প্রসারণের আগে পুরাতন টার্মিনাল থেকে উড়ান পরিচালিত হত। পুরাতন টার্মিনালের অ্যাপ্রনে একটি এটিআর ৭২ বিমান রাখার ব্যবস্থা ছিল। নতুন টার্মিনাল চালু হওয়ার পর বিমানবন্দরের পুরাতন টার্মিনাল থেকে উড়ান পরিচালনা বন্ধ করা হয়েছে।
মুজিবুর রহমান দুলু

মুজিবুর রহমান দুলু (১৯৫৫-২০২৫) একজন বাংলাদেশী চলচ্চিত্র সম্পাদক। তিনি ১৯৫৫ সালের ১৩ ডিসেম্বর ঢাকায় জন্মগ্রহণ করেন। তিনি চলচ্চিত্র সম্পাদনার জন্য সর্বাধিক (৮ বার) জাতীয় চলচ্চিত্র পুরস্কার পেয়েছেন। তিনি চিত্র সম্পাদক এনামূল হকের সহকারী হিসেবে চিত্রজগতে এসেছিলেন।
মজিবুর রহমান দুলু ১৯৭৬ সালে নয়ন চলচ্চিত্রের মাধ্যমে তার চলচ্চিত্র কর্মজীবন শুরু করেন।
মুজিবুর রহমান দুলু সম্পাদিত উল্লেখযোগ‍্য চলচ্চিত্রগুলো হচ্ছে:
তিনি ৩১ মে ২০২৫ সালে রাজধানীর ঢাকার গণস্বাস্থ্য হাসপাতালে চিকিৎসাধীন অবস্থায় দুপুর সাড়ে বারটার দিকে শেষ নিঃশ্বাস ত্যাগ করেন। মৃত্যুকালে তার বয়স হয়েছিল ৭৩ বছর।
হাজাছড়া ঝর্ণা

হাজাছড়া ঝর্ণাটি রাঙামাটি জেলায় অবস্থিত একটি প্রাকৃতিক পাহাড়ি ঝর্ণা । সাজেকগামী পর্যটকদের কাছে বর্তমানে ঝর্নাটি অত্যন্ত আকর্ষণীয় হয়ে উঠেছে।
হাজাছড়া ঝর্ণা রাঙামাটি জেলার বাঘাইছড়ি উপজেলার বাঘাইহাট এলাকায় অবস্থিত। মূল রাস্তা হতে ১৫ মিনিট ঝিরিপথ ধরে হেঁটেই পৌঁছানো যায় ঝর্ণার পাদদেশে। ঝর্ণার হীমশিতল পানি আর সবুজেঘেরা ঝিরিপথ পর্যটকদের দৃষ্টি কেড়ে নেয়। শীতকালে এর পানির প্রবাহ কমে যায়।
হাজাছড়া নামক এলাকা হতে ঝর্ণার উৎপত্তি বিধায় এর নাম হাজাছড়া ঝর্ণা। এটি শুকনাছড়া ঝর্ণা বা দশ নাম্বার ঝর্ণা নামেও পরিচিত।
বর্ষার সময় ঝর্ণার ঝিরিপথে পানি তুলনামূলক বেড়ে যায় এবং পথটি কর্দমাক্ত থাকে। তাই পর্যটকদের ভালো মানের গ্রিপযুক্ত ট্র্যাকিং জুতা ব্যবহার করার পরামর্শ দেয়া হয় এবং সর্তকতা অবলম্বন করতে বলা হয়।
ঝর্ণায় আগত পর্যটকগণকে পরিবেশ রক্ষার্থে বোতল,পলিথিন,প্যাকেট ইত্যাদি যেখানে-সেখানে না ফেলে নির্দিষ্ট স্থানে ফেলার পরামর্শ দেয়া হয়।
শামসুজ্জামান খান

শামসুজ্জামান খান (২৯ ডিসেম্বর ১৯৪০ - ১৪ এপ্রিল ২০২১) ছিলেন একজন বাংলাদেশী অধ্যাপক, লোক সংস্কৃতি ও পল্লীসাহিত্য গবেষক এবং বাংলা একাডেমির প্রাক্তন মহাপরিচালক। শামসুজ্জামান খানের সবচেয়ে উল্লেখযোগ্য কর্ম হল "বাংলাদেশের লোকজ সংস্কৃতি গ্রন্থমালা" শিরোনামে ৬৪ খণ্ডে ৬৪ জেলার লোকজ সংস্কৃতির সংগ্রহশালা সম্পাদনা এবং ১১৪ খণ্ডে "বাংলাদেশের ফোকলোর সংগ্রহমালা" সম্পাদনা। ২০০৯ সালে বাংলাদেশ সরকার তাকে একুশে পদকে ভূষিত করে।
শামসুজ্জামান খানের বাবা এমআর খান কলকাতার সরকারী বাড়িতে অনুবাদক হিসেবে কাজ করেছিলেন। তার দাদার দাদা এলহাদাদ খান এবং তার ভাই আদালাত খান ঔপনিবেশিক ভারতে অত্যন্ত প্রশংসিত নামী বুদ্ধিজীবী ছিলেন। শামসুজ্জামান খান মাত্র দুবছর বয়সে বাবাকে হারান। তার মা এবং দাদি তাঁকে লালন-পালন করেন।
শামসুজ্জামান খান ১৯৬৩ এবং ১৯৬৪ সালে ঢাকা বিশ্ববিদ্যালয় থেকে যথাক্রমে অনার্স এবং স্নাতকোত্তর ডিগ্রি অর্জন করেন এবং ১৯৬৪ সালে মুন্সীগঞ্জ হরগঙ্গা কলেজের বাংলা বিভাগে প্রভাষক হিসাবে যোগদান করেন। একই বছর তিনি জগন্নাথ কলেজে সহকারী অধ্যাপক হিসাবে যোগদান করেন।
শামসুজ্জামান খান তার শিক্ষকতা জীবন হরগঙ্গা কলেজে শুরু করেন। শামসুজ্জামান খান জগন্নাথ কলেজ (বর্তমানে জগন্নাথ বিশ্ববিদ্যালয়), বাংলাদেশ কৃষি বিশ্ববিদ্যালয় (১৯৬৮-৭৩) এবং বাংলাদেশ জাতীয় বিশ্ববিদ্যালয় (১৯৯৯-২০০১) এর শিক্ষক ছিলেন।
২৪ মে ২০০৯ সালে তিনি বাংলা একাডেমির মহাপরিচালক হন। তার পদের মেয়াদ তিনবার বাড়ানো হয় যা ২৩ মে ২০১৮ সালে শেষ হয়। তিনি বাংলাদেশ জাতীয় জাদুঘর এবং বাংলাদেশ শিল্পকলা একাডেমির মহাপরিচালক হিসাবেও দায়িত্ব পালন করেছিলেন। ১ অক্টোবর ২০১৮ সালে শামসুজ্জামান খান ইসলামী বিশ্ববিদ্যালয়ের বঙ্গবন্ধু চেয়ার অধ্যাপক পদে নিয়োগ পান।
শামসুজ্জামান খান বাংলা একাডেমি প্রাঙ্গণে ঢাকা লিট ফেস্ট আয়োজনের অনুমতি দিয়ে ব্যাপক সমালোচনার মুখে পড়েছিলেন। কেননা এই উৎসব আয়োজন বিভিন্ন কারণে বাংলা একাডেমির আদর্শ-নীতি-উদেশ্যের সাথে সাংঘর্ষিক। সলিমুল্লাহ খান এক টিভি আলোচনা অনুষ্ঠানে একজন লেখক ও প্রশাসক হিসাবে তার অনুপযুক্ততার দিকে ইঙ্গিত করে তার কঠোর সমালোচনা করেছিলেন।
অধ্যাপক শামসুজ্জামান খান ২০২১ সালের ১৪ই এপ্রিল ঢাকায় করোনাক্রান্ত হয়ে মৃত্যুবরণ করেন।
দেবসভা মন্দির

দেবসভা মন্দিরটি ভারতের ওড়িশা রাজ্যের পুরানো ভুবনেশ্বরের শহরে খরাখিয়া বৈদ্যনাথ মন্দির চত্বরে অবস্থিত। এটি একটি পরিত্যক্ত মন্দির এবং পূর্ব দিকে মুখোমুখি করে গড়ে উঠেছে মন্দিরটি এবং মন্দিরের কোথাও কোন দেবতা নেই। স্থানীয়দের মতে, মন্দির হল সমস্ত দেব-দেবীর মণ্ডলী এবং দেবী যার জন্য এটি দেবসভ নামে পরিচিত।
মন্দিরটি ১৪ তম শতাব্দীতে রেখা দেউল মন্দিরতত্বের-এর সাথে যুক্ত। এটি খরাখিয়া ভায়াদনাথের দক্ষিণ পশ্চিমাঞ্চলীয় প্রান্তে অবস্থিত; ৫.০০ মিটার দক্ষিণ ও পশ্চিমে মন্দির প্রাচীর থেকে। মন্দির পূর্ব সম্মুখীন হয়। এটি ০.৬০ মিটার উচ্চতা সহ ৫.৫০ বর্গ মিটার পরিমাপ একটি নিম্ন এবং বর্গক্ষেত্র ভিতের উপর দাঁড়িয়েছে।
পরিকল্পনাটিতে, দেবসভা মন্দিরটির একটি চৌকো স্তম্ভ আছে যার দৈর্ঘ্য ৪.০০ মিটার এবং একটি সম্মুখ বারান্দা ০.৯০ মিটার। এটি একটি পঞ্চরতথ হিসাবে একটি কেন্দ্রীয় রাহ এবং অরুঠা এবং কাঁকড়া প্যাগাস জোড়ার উভয় পক্ষের দ্বারা পৃথকিত হয়। মন্দিরটির বর্ধিতকরণে, পরিমাপ রেখা আদেশের পঞ্চভূম থেকে মস্তকা পর্যন্ত ৫.৭৩ মিটার উচু। নিচের থেকে উপরে দেবাসভা মন্দির একটি বাড, গদি এবং মস্তক আছে। বাঘের পাঁচগুচ্ছ বিভাজনের সাথে মন্দিরটির উচ্চতা ২.৪৩ মিটার পরিমাপ করে একটি পঞ্চঙ্গবাড়ী রয়েছে। নিচের অংশে পলাগাটির চারটি মৌলিক খানা, কুঁড়া, পটা এবং বাজান রয়েছে যা ০.৫৮ মিটার দূরযুদ্ধ ও ঊর্ধ্বাঙ্গা ০.৫০ মিটার এবং উচ্চতা ০.৫৩ মিটার উচ্চতায় যথাক্রমে ০.৫৫ মিটার উচ্চতার উচ্চতা ০.২৫ মিটার। ০.৫৭ মিটার পরিমাপের বারান্দা পাঁচটি ছাঁচনির্মাণ আছে। মন্দিরটির গণ্ডি ও মস্তকা ২.২৫ মিটার এবং উচ্চতা থেকে ১.০৫ মিটার পর্যন্ত পরিমাপ করে এবং ভাস্কর্যের অভিলাষগুলি ছাড়াই।
পার্শ্বদেবতার নিদর্শনগুলি তিন দিকের প্যাগাস তলজাঁঙে অবস্থিত, যথা, পশ্চিমে, উত্তর ও দক্ষিণে ০.৭৬ মিটার উচ্চতা x ০.৫৫ মিটার প্রস্থে x ০.২৫ মিটার গভীরতা। উচ্চতা ১.৭৯ মিটার এবং প্রস্থ ১.২০ মিটার পরিমাপ দরজা কপাট দুটি সমতল উল্লম্ব ব্যান্ড আছে। ডান দিকের দরজাটি আংশিকভাবে ভাঙ্গে গেছে। তবে রাজ্য সরকার বর্তমানে মন্দিরটির রক্ষনা বেক্ষনা ও সংস্কারের দায়ীত্ব নিয়েছে। মন্দিরটির যথা সম্ভব সংস্কারের চেষ্টা চলছে।
বাসন্তিকা

বাসন্তিকা(বৈজ্ঞানিক নাম: "Gandaca harina(Horsfield)") এক প্রজাতির মাঝারি আকারের প্রজাপতি, যাদের মুল শরীর আর ডানা হালকা সবজেটে হলুদ বর্ণের। এরা ‘পিয়েরিডি’ পরিবার এবং 'কলিয়াডিনি' উপগোত্রের সদস্য।
প্রসারিত অবস্থায় বাসন্তিকা এর ডানার আকার ৩৫-৪৫ মিলিমিটার দৈর্ঘ্যের হয়।
ভারতে প্রাপ্ত বাসন্তিকা এর উপপ্রজাতি হল- 
সমগ্র ভারত, থাইল্যান্ড, কম্বোডিয়া, মায়ানমার, সিংগাপুর, ফিলিপাইনসহ ইন্দোনেশিয়ার বিভিন্ন অঞ্চলে এদের দেখা মেলে।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির পুরুষ এর ডানার মূল রঙ হলুদ এবং স্ত্রী সাদা বর্ণের হয়। উভয় নমুনাতেই সামনের ডানার উপরিতলে অ্যাপেক্স এ সরু কালো পটি দেখা যায় যা খুব সরু ভাবে টার্নেল এর মধ্যভাগ পর্যন্ত বিস্তৃত। অ্যাপেক্সএ সরু কালো বহিঃপ্রান্তরেখা দেখা যায়। এছাড়া কোনো দাগ ছোপ পুরুষ নমুনার ক্ষেত্রে সামনে অথবা পিছনের ডানায় দৃশ্যমান নয়। স্ত্রী নমুনাতে শুধুমাত্র সামনের ডানার উপরিতলে ৪ নং শিরা বরাবর খাঁজ কাটা কালো রেখা বর্তমান।
বাসন্তিকাদের উড়ান ধীর-স্থির প্রকৃতির। এদের সাধারনত অন্য প্রজাপতিদের সাথে জলপান করতে দেখা যায়। এরা কখন ডানা মেলে রৌদ্র পোহায় না।
ভৃঙ্গেশ্বর শিবমন্দির

ভৃঙ্গেশ্বর শিবমন্দির হচ্ছে ভুবনেশ্বরের দক্ষিণ-পশ্চিমে দয়া নদীর তীরে খাটুয়াপাড়া গ্রামে ধাউলি পাহাড়ের পাদদেশে অবস্থিত। পশ্চিমমুখী মন্দিরটির অধিষ্ঠাতা দেবতা একটি চক্রাকার যোনী পিঠ যা কেন্দ্রে একটা ছিদ্র। মন্দিরটি হালকা ধূসর চুনাপাথরে নির্মিত যা বর্তমানে ওড়িষা রাজ্য প্রত্নতত্ত্ব দপ্তরের অধীনে আছে। মন্দিরটিই আগাগোড়া সংস্কার করা হয়েছে।
পশ্চিমমুখী মন্দিরের পশ্চিম দিকে রাস্তা রয়েছে যা গ্রামের দিকে চলে গেছে, অপর তিন পাশে ঢাউলি পাহাড়।
মন্দিরটি একটি উঁচু ভিত্তির উপরে অবস্থিত যার দৈর্ঘ্য ২৬.৫০ মিটার, প্রস্থ ২২.১০ মিটার এবং ২ মিটার উঁচু। মন্দিরটির একটি বর্গাকার বিমান আছে যার দৈর্ঘ্য ৭.১০ মিটার।
মন্দিরটির উত্তর, পশ্চিম ও দক্ষিণ এই তিন অংশে পার্শ্বদেবতাদের স্থান দেওয়া হয়েছে। দক্ষিণে গণেশ এবং উত্তরে মহিষমর্দিনীর মূর্তি রয়েছে। পদ্মপাতার উপর গণেশ ত্রিভঙ্গ মুদ্রায় দাঁড়িয়ে আছে। তার উপরের হাত দুটি ভাঙা। মূর্তিটি জটামুকুট এবং নাগাউপবীতধারী। উত্তরে মহিষ মর্দিনী পার্বতীর স্থান নিয়েছে। সম্ভবত এটা পরে স্থাপন করা হয়েছে। দানবের মাথাটি মহিষের কিন্তু দেহটি মানবের। চার হাত যুক্ত দেবী তার প্রধান বাম হাত দিয়ে অসুরের মাথা ধরে আছে, ডান পায়ে অসুরকে চেপে ধরে আছেন। মূর্তিটি ৮ম শতকের স্থাপত্যশৈলীর সম্পর্ক তুলে ধরে।
দরজার পাল্লাটি আংশিক সংস্কারকৃত। এটা ২.৩৮ মি. উঁচু এবং ১.১০মি. চওড়া। পাল্লার নিচে মেঝের উপর চন্দ্রশিলা আছে যার উভয়প্রান্তে নান্দনিক নকশা করা। দরজার দুইপাশে দুটি দ্বারপাল ভিত্তি আছে যা ০.৫৫ মি. উঁচু, ০.৩৬ মি. চওড়া এবং ০.১০ মি. পুরু। ভিত্তি দুটিতে ত্রিশুল হাতে দ্বারপাল এবং নদীদেবী গঙ্গা ত্রিভঙ্গী দশায় ডান পাশে এবং একই ভঙ্গীতে যমুনা বাম পাশে দাঁড়িয়ে আছে। দরজার উপরে ১.৫০ মিটার স্থান কার্ভ আকারে আছে যেখানে নবগ্রহ পদ্মাসনে বসে আছে। রবি দুই হাতে পদ্ম ধরে আছেন, রাহুর বিশাল মাথায় জটামুকুট হাতে অর্ধচন্দ্র ধরা এবং সাপের লেজযুক্ত কেতু হাত তুলে আছে ও মাথার উপরে তিনমাথাওয়ালা সাপের ছাতা মেলে আছে।
মন্দিরটিতে বিভিন্ন ধর্মীয় পূজা ও উৎসব যেমন শিবরাত্রি, কার্তিক পূর্ণিমা, রাজাসংক্রান্তি, জলাশয় পূজ ইত্যাদি পালিত হয়ে থাকে। এছাড়া পৈতা দান, মুনদানা, বিয়ে ইত্যাদি সামাজিক অনুষ্ঠানের আয়োজন করা হয়ে থাকে। মন্দির চত্ত্বরে গ্রামের বিভিন্ন জমায়েত অনুষ্ঠান আয়োজিত হয়।
ব্লু ডিউক

ব্লু ডিউক (বৈজ্ঞানিক নাম: "Bassarona daraxa (Moore)") 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।
ভারতে প্রাপ্ত ব্লু ডিউক এর উপপ্রজাতি হল- 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ এবং স্ত্রী উভয় নমুনারই ডানার উপরিতল কালচে জলপাই সবুজ। উপরের ডানার কোস্টা থেকে শুরু হয়ে নিচের ডানার উপরিপৃষ্ঠের ১ নং শিরা অবধি বিস্তৃত একটি চওড়া, সাদা ডিসকাল বন্ধনী বিদ্যমান। উক্ত ডিসকাল বন্ধনীটি ধারাবাহিক একসারি বিভিন্ন আকৃতির ছোপ দ্বারা গঠিত। নিচের ডানার উপরিতলে সাদা ডিসকাল বন্ধনীটি বাইরের দিকে উজ্জ্বল সবজে নীল বর্ণের আঁশ দ্বারা সীমায়িত। পুরুষ নমুনায় সাদা ডিসকাল ব্যান্ড অথবা পটিটি বাইরের দিকে কালো কিনারা যুক্ত।
কংলাক পাহাড়

কংলাক পাহাড় বাংলাদেশের রাঙ্গামাটি জেলার বাঘাইছড়ি উপজেলার অন্তর্গত সাজেক ইউনিয়নে অবস্থিত। এটি সাজেক ভ্যালির সর্বোচ্চ চূড়া। সমুদ্রপৃষ্ঠ হতে এর উচ্চতা প্রায় ১৮০০ ফুট।
কংলাক পাহাড়ের উপরে কংলাক পাড়া অবস্থিত। সাজেক ভ্যালি মূলত রুইলুই পাড়া এবং কংলাক পাড়ার সমন্বয়ে গঠিত। কংলাক পাহাড় থেকে লুসাই পাহাড় স্পষ্ট দেখা যায়। চারদিকে পাহাড়, সবুজ আর মেঘের অকৃত্রিম মিতালী চোখে পড়ে। সাজেক ভ্রমণরত পর্যটকদের কাছে এটি এখন আকর্ষণের কেন্দ্রবিন্দুতে পরিণত হয়েছে। রুইলুই পাড়া হতে প্রায় ২ কিলোমিটার দূরত্বে এটি অবস্থিত; সাজেকের হ্যালিপ্যাড হতে ৩০-৪০ মিনিট ট্রেকিং করে কংলাক পাড়ায় যেতে হয়।
কংলাক পাড়াটি কমলাক পাড়া নামেও পরিচিত। স্থানীয় তথ্য মতে, এই পাড়াটির পাশে বড় বড় কমলা বাগান অবস্থিত বলে এটিকে কমলাক পাড়া বলা হয়। পাহাড়ের নিচে কংলাক ঝর্ণা অবস্থিত এবং এই ঝর্নার নামানুসারেই এই পাহাড়ের নামকরণ করা হয়েছে।
পাহাড়চূড়ার ছোট্ট গ্রামটিতে ত্রিপুরা ও লুসাই নৃ-গোষ্ঠীর বসবাস৷ জুম চাষ এ পাড়ার প্রধান খাদ্য ও উপার্জনের উৎস। বেশি চাষ হয় হলুদ, আদা ও কমলার। কংলাকে পানি সংকট রয়েছে। প্রতিটি বাড়িতেই চোখে পড়বে একাধিক ও বড়বড় পানির রিজার্ভার। বৃষ্টির জমানো পানিই এ পাড়ার পানির মূল উৎস। অধিবাসীরা ঘরের চালা থেকে বৃষ্টির পানি সংগ্রহ করে রিজার্ভারে ধরে রাখেন ও দৈনন্দিন কার্যাদি সম্পন্ন করেন।
পথ কিছুটা ঢালু এবং বর্ষার সময় পিচ্ছিল থাকায় বয়স্ক ও শিশুদের উপরে উঠতে নিরুৎসাহী করা হয়। এলাকায় পানি কিছুটা অপ্রতুল বলে পর্যটকদের সাথে করে পানি নিয়ে যাওয়ার পরামর্শ দেয়া হয়।
নিউ রুলস (গান)

নিউ রুলস হলো ইংরেজ গায়ক ডুয়া লিপার গানের অ্যালবাম ডুয়া লিপার ৬ষ্ঠ গান। এই গানটি তিনজন গীতিকার লিখেছেন। গানটি ভিন্ন ভিন্ন দিনে ভিন্ন ভিন্ন দেশে মুক্তি পায়। তবে গানটি সর্বপ্রথম বের হয় যুক্তরাজ্যে। মুক্তি পাওয়ার পরে সংগীত-সমালোচকরা গানটির প্রশংসা করেন।
নিউ রুলস গানটি তৈরি করা হয় ডুয়া লিপা অ্যালবামের একটি গান হিসেবে। গানটি লিখেছেন তিনজন গীতিকার। এই গানটি বিভিন্ন দেশে আলাদা সময়ে বের করা হয়। গানটি সর্বপ্রথম ২১ জুলাই ২০১৭ অ্যালবামের ৬ষ্ঠ গান হিসেবে যুক্তরাজ্যে একটি রেডিও-সেন্টারে পাঠানো হয়। পরে একই গান যুক্তরাষ্ট্রে মুক্তি পায় ২২ আগস্ট ২০১৭।
মোহাম্মদ আসাদুজ্জামান (স্বাধীনতা পুরস্কারপ্রাপ্ত শিক্ষাবিদ)

অধ্যাপক মোহাম্মদ আসাদুজ্জামান (জন্ম: ১ জানুয়ারি ১৯৩৭) হলেন একজন বাংলাদেশী অধ্যাপক ও গবেষক। তিনি বিভিন্ন সময় প্রশাসনিক সংস্কার ও জনপ্রশাসন সংক্রান্ত বেশ কিছু পরামর্শ দিয়েছিলেন সরকারকে যেগুলোর কিছু কিছু পরামর্শ বিভিন্ন সময় গৃহীত হয়েছে এবং জনপ্রশাসন সংক্রান্ত অনন্য অবদানের জন্য ২০১৭ সালে তিনি স্বাধীনতা পুরস্কার লাভ করেন।
আসাদুজ্জামান ১৯৩৭ সালের ১ জানুয়ারি তদাননীত ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশ) মাদারীপুরের কালকিনীর সাহেবরামপুরের সাহেবরামপুর গ্রামে জন্মগ্রহণ করেন। তার পিতার নাম আব্দুর রহমান রাঢ়ি ও মাতা জোবেদা খাতুন। ছয় ভাই দুই বোনের মধ্যে সবার বড় আসাদুজ্জামান কিশোর বয়সেই প্রতিবেশী মনোয়ারা বেগম বুনুর সাথে বিবাহ বন্ধনে আবদ্ধ হন। তাদের পাঁচ পুত্র ও দুই কন্যা সন্তান রয়েছে।
তিনি মাদারীপুরের ইউনাইটেড ইসলামিয়া হাইস্কুল থেকে ১৯৫২ সালে মাধ্যমিক, সরকারি নাজিমউদ্দিন কলেজ থেকে ১৯৫৪ সালে উচ্চমাধ্যমিক এবং ১৯৫৮ সালে ঢাকা বিশ্ববিদ্যালয় থেকে বাংলায় সন্মানসহ স্নাতকোত্তর ডিগ্রি অর্জন করেন।
আসাদুজ্জামানের কর্মজীবন শুরু হয় ১৯৫৮ সালে ময়মনসিংহের নাসিরাবাদ কলেজে প্রভাষক হিসাবে যোগদানের মাধ্যমে। এরপর আনন্দমোহন কলেজ, বরিশালের ব্রজমোহন (বিএম) কলেজ, ঢাকার জগন্নাথ কলেজ (বর্তমানঃ জগন্নাথ বিশ্ববিদ্যালয় এবং রংপুরের কারমাইকেল কলেজে দীর্ঘকাল অধ্যাপনা করেন। পরবর্তীতে তিনি মাদারীপুরের সরকারি নাজিমুদ্দিন কলেজ, কুমিল্লা সরকারি ভিক্টোরিয়া কলেজ, নরসিংদী সরকারি কলেজ ও টাঙ্গাইলের করটিয়া সা’দত কলেজে অধ্যক্ষ হিসেবে দায়িত্ব পালন করে জাতীয় শিক্ষা ব্যবস্থাপনা একাডেমির (নায়েম) পরিচালক হিসেবে কর্মরত থেকে ১৯৯৩ সালে অবসর গ্রহণ করেন। ২০১৬ সালে বাংলাদেশ হিউম্যানিস্ট পার্টি-বিএইচপি'র চেয়ারম্যান নির্বচিত হন এবং চেয়ারম্যান হিসেবে দলটির রাজনৈতিক নেতৃত্ব দিয়ে আসছেন।
তার লেখা দুটি গ্রন্থ হল:
তিনি জনপ্রশাসনে অনন্য অবদানের স্বীকৃতি স্বরূপ ২০১৭ সালে স্বাধীনতা পুরস্কার লাভ করেন।
জুম করপোরেশন

জুম করপোরেশন, জুম, একটি পেপ্যাল সেবা ডিজিটাল পদ্ধতিতে অর্থ আদান-প্রদান অথবা বিদেশ থেকে অর্থ আনার একটি পদ্ধতি। এর মাধ্যমে যুক্তরাষ্ট্র থেকে ৫২টি দেশে অর্থ পাঠানো এবং মোবাইলের মাধ্যমে বিভিন্ন ধরনের বিল পরিশোধের সুযোগ রয়েছে। যেসব দেশে এ সেবাটি চালু আছে তারমধ্যে উল্লেখযোগ্য দেশ হচ্ছে বাংলাদেশ, চীন, ভারত, জার্মানি, পাকিস্তান, ইতালি, অস্ট্রলিয়া, মেক্সিকো এবং ফিলিপাইন। এ প্রতিষ্ঠানটি ২০০১ সালে প্রতিষ্ঠিত। যুক্তরাষ্ট্রের সান ফ্রান্সিসকো ভিত্তিক প্রতিষ্ঠানটি আরেকটি অফিস রয়েছে গুয়েতেমালা শহরে। ২০১৫ সালের ১ জুলাই প্রতিষ্ঠানটিকে ১.০৯ ডলারে অধিগ্রহণ করে নেয় পেপ্যাল। ২০১৫ সালের নভেম্বর এ অধিগ্রহণ সম্পন্ন হয়।
জুম বিশ্বের বিভিন্ন দেশে এক ব্যক্তি থেকে অন্য ব্যক্তির কাছে অর্থ আদান-প্রদানের সুবিধা দিচ্ছে। ডেস্কটপ/ল্যাপটপ কিংবা মোবাইল সাইট এবং মোবাইল অ্যাপের মাধ্যমে এ অর্থ আদান-প্রদান করা যায়।
২০১৫ সালের ১ জুলাই প্রতিষ্ঠানটিকে ১.০৯ ডলারে অধিগ্রহণ করে নেয় পেপ্যাল। ২০১৫ সালের নভেম্বর এ অধিগ্রহণ সম্পন্ন হয়।
আমেরিকান লাইফ (গান)

আমেরিকান লাইফ মার্কিন সঙ্গীত শিল্পী ম্যাডোনা-এর নবম গানের অ্যালবাম "আমেরিকান লাইফ"-এর একটি গান। এই গানটি ম্যাডোনা এবং অন্যআরেকজন সঙ্গীত শিল্পী লিখেছেন এবং প্রযোজনা করেছেন। গানটি সর্বপ্রথম বের করা হয় যুক্তরাষ্ট্রে ২০০৩ সালে। মুক্তি পরেই এটি সমালোচনার সম্মুখিন হয় এবং সঙ্গীত সমালোচকরা গানটি তেমন কোনো প্রশংসা করেননি।
"আমেরিকান লাইফ" গানটি দুইজন সঙ্গীত শিল্পী যৌথভাবে লিখেছেন এবং প্রযোজনা করেছেন। গানটি সর্বপ্রথম বের করা হয় ২০০৩ সালের ৮ এপ্রিল যুক্তরাষ্ট্রে।
চট্টগ্রাম জেলার শিক্ষাপ্রতিষ্ঠানের তালিকা

এটি চট্টগ্রাম জেলার শিক্ষাপ্রতিষ্ঠানের তালিকা। চট্টগ্রাম জেলায় অবস্থিত শিক্ষাপ্রতিষ্ঠানসমূহ এখানে তালিকাভূক্ত।
সাচার উচ্চ বিদ্যালয়

সাচার উচ্চ বিদ্যালয় চাঁদপুর জেলার কচুয়া উপজেলার ঢাকা-কচুয়া মহাসড়কের সাচার বাজারের পার্শ্বে মনোরম পরিবেশে অবস্থিত। বর্তমানে ৩টি পাকা ও ২টি সেমিপাকা ভবনে পাঠদান এবং ছাত্রদের থাকার জন্য একটি ছাত্রাবাস রয়েছে। এটি চাঁদপুর জেলার প্রাচীনতম একটি বিদ্যাপিঠ।
 বিদ্যালয়টি ১৯১৬ সালের পহেলা জানুয়ারী প্রতিষ্ঠা লাভ করে।
তৎকালীন সাচার এলাকার কয়েকজন শিক্ষানুরাগী জমিদার শ্রেণির লোকদের সম্মিলিত প্রচেষ্টায় গড়ে ওঠে। স্কুলের প্রথম সম্পত্তিদাতা বায়েক গ্রামের জমিদার “মাইচ রায়”। তার দান করা সম্পত্তির পরিমাণ ৬৮ শতক। বর্তমানে বিদ্যালয়ের সম্পত্তির পরিমাণ দুই একর ৫২ শতক। ১৯১৬ সালে বিদ্যালয়টির কার্যক্রম শরু হলেও ১৯১৭ সালে কলকাতা বিশ্ববিদ্যা্লয় থেকে স্বীকৃতি লাভ করে । ধীরে-ধীরে শিক্ষার আলো জ্বালিয়ে ১০২ বছরে পা দিলো বিদ্যালয়টি । এটি ১৯৮৪ সালে এমপিও ভূক্ত করা হয়।
বিদ্যালয়টিতে ৬ষ্ঠ-১০ম শ্রেণী পর্যন্ত সাধারণ শিক্ষার পাশা-পাশি এস এস সি ভোকেশনাল শিক্ষা ব্যবস্থা চালু রয়েছে।
বিদ্যালয়টিতে বর্তমানে ৩২জন শিক্ষক-কর্মচারী রয়েছে। তার মধ্যে ১৯জন এমপিওভূক্ত শিক্ষক, ৬জন কর্মচারী ও ৭জন খন্ডকালীন শিক্ষক রয়েছে।
বিদ্যালয়ে ৮৩৯ জন ছাত্র এবং ৯৮৮জন ছাত্রীসহ মোট শিক্ষার্থীর সংখ্যা ১৮২৭ জন । ৬ষ্ঠ শ্রেনীতে মোট ছাত্র-ছাত্রীর সংখ্যা ৫২৯জন। তার মধ্যে ২৫৮জন ছাত্র এবং ২৭১জন ছাত্রী। ৭ম শ্রেনীতে মোট ছাত্র-ছাত্রীর সংখ্যা ৪৩৪জন। তার মধ্যে ১৮৪ জন ছাত্র ও ২৫০জন ছাত্রী। ৮ম শ্রেনীতে ১৪০জন ছাত্র ও ১৯৮জন ছাত্রী ।৯ম শ্রেনীতে মোট ছাত্র-ছাত্রীর সংখ্যা ১৬৩ জন। তার মধ্যে ছাত্র সংখ্যা ৮৯জন ও ছাত্রী সংখ্যা ১০৪জন। ১০ শ্রেনীতে ৯১জন ছাত্র ও ৮৪জন ছাত্রীসহ মোট শিক্ষার্থী ১৭৫ জন। এছাড়া ভোকেশনালে মোট শিক্ষার্থী সংখ্যা ১৫৮জন। তার মধ্যে ছাত্র ৭৭জন ছাত্র এবং ৮১ জন ছাত্রী।।